সড়কে থাকা বড় বড় গর্তে প্রায়ই আটকে যাচ্ছে পণ্য ও যাত্রীবাহী যনবাহন। আবার অন্য গাড়ী পাশ কাটাতে গিয়ে উল্টে খাদে পরছে অনেক যানবাহন। গত দশ দিনে আঙ্গারিয়া, মনোহর বাজার, রুদ্রকর, মাকসাহার, আমিন বাজার, লাঙ্গলভাঙ্গা, বুড়িহাট, পাপরাইল, মির্জাপুর, ভেদরগঞ্জ উপজেলার মোড়, পশ্চিম গৈড্যা মাস্টারবাড়ির মোড়, পুটিয়া তালুকদার বাড়ি মোড়, নারায়নপুর বাজার মোড়, বাওইকান্দি, কাশিম বাজার ও বালার বাজরসহ সড়কের বিভিন্ন পয়েন্টে মংলা-চট্টগ্রাম বন্দরে যাতায়াতকারি ১৫টি পন্যবাহি ট্রাক খাদে আটকে ফেঁসে যায়। ৮টি ট্রাক উল্টে যায়, ২টি ট্রাক খাল ও পুকুরে পরে যায় এবং খুলনা-চট্টগ্রাম ও বরিশান-ফেনী রুটের অন্তত ২৮টি যাত্রীবাহি বাস বিকল হয়ে হাজার হাজার যাত্রী ভোগান্তিতে পরে। এসব এখন নিয়মিত চিত্র খুলনা-চট্রগ্রাম আঞ্চলিক সড়কের শরীয়তপুর অংশের আঙ্গারিয়া থেকে আলুরবজার নরসিংহপুর ফেরীঘাট পর্যন্ত ৩৫ কিলোমিটার রাস্তার। যেখানে এক ফুট জায়গাও নিরাপদে চলাচলের কোন সুযোগ নেই।